wickkiey/tamil-wikipedia-markdown huggingface dataset:
# பாலக்கோங்



**பாலக்கோங்** (ஆங்கிலம்: *Balakong*; மலாய்: *Balakong*; சீனம்: 無拉港; ஜாவி: بالقوڠ;) என்பது மலேசியா, சிலாங்கூர், உலு லங்காட் மாவட்டத்தில் உள்ள ஒரு புற நகரப்பகுதி ஆகும்.  

கோலாலம்பூர் பெருநகரத்தின் தென்கிழக்கில் அமைந்துள்ள இந்த நகரமானது; பெரும்பாலும் குடியிருப்புகள், அலுவலக வளாகங்கள் மற்றும் தொழிற்சாலைகளைக் கொண்டுள்ளது. ஒரு காலத்தில் காடு மேடுகளாக இருந்த இந்தப் பகுதி தற்போது முழுவதுமாக மாற்றப்பட்டு, பல்வேறு வகையான வேலைகள் மற்றும் புதிய தொழில்களை வழங்கி வருகிறது.  

## பொது
### வரலாறு

இங்கு வசிக்கும் உள்ளூர் சீன குடியிருப்பாளர்களின் கூற்றுப்படி, பாலக்கோங் என்ற பெயர் சீன புதிய கிராமம் (*Chinese New Village*), அல்லது பாலக்கோங் சீன புதிய கிராமம் (*Balakong Chinese New Village*) என்பதிலிருந்து வந்தது என அறியப்படுகிறது. பிரித்தானிய மலாயாவில்; மலாயா அவசரகாலத்தின் (Malayan Emergency 1948–1960) போது உருவாக்கப்பட்ட ஒரு குடியேற்றத் திட்டமாகும்.  

1950-ஆம் ஆண்டில் பிரிக்ஸ் திட்டத்தின் (*Briggs Plan*) ஒரு பகுதியாக இந்த புதுக்கிராமம் உருவாக்கப்பட்டது. இவற்றைத் தடுப்பு முகாம்கள் (*Internment Camps*) என்று அழைப்பதும் உண்டு. கிராமப்புறக் குடிமக்களுக்குள் மறைந்து இருந்த மலாயா தேசிய விடுதலை படையினரின் (*Malayan National Liberation Army*) ஆதரவாளர்களைத் தனிமைப்படுத்த இந்தப் புதுக்கிராமங்கள் திட்டம் செயல்படுத்தப்பட்டது.  

### குடியிருப்பு நகரங்கள்

பெரும்பாலான புதுக்கிராமங்கள், முள்கம்பிகள் மற்றும் கண்காணிப்பு கோபுரங்களால் சூழப்பட்டு இருந்தன. தடுப்பு முகாம்களில் இருந்து தப்பிச் செல்பவர்களையும்; ஊரடங்குச் சட்டத்திற்குக் கட்டுப்படாமல் வெளியேற முயற்சிக்கும் எவரையும் சுட்டுக் கொல்லவும் கட்டளையிடப்பட்டது.  

பிரித்தானியர்கள் மலாயாவை விட்டு வெளியேறிய பின்னர், பல புதுக்கிராமங்கள்; சாதாரண குடியிருப்பு நகரங்களாகவும் மற்றும் சில புதுக்கிராமங்கள் சாதாரண கிராமங்களாகவும் மாற்றம் கண்டன.  

### 1990-களுக்கு முன்

1990-ஆம் ஆண்டுக் காலக்கட்டத்தில் இந்தப் புறநகர்க் கிராமத்தைச் சுற்றிலும் ஈயச் சுரங்கங்களும் ரப்பர் தோட்டங்களும் இருந்தன. கிராமத்தில் பெரும்பாலான குடும்பங்கள் ரப்பர் மரம் சீவும் தொழிலாளர்க் குடும்பங்களாக இருந்தன.  

அங்கே ஒரு தொடக்கதிலைப் பள்ளி, சில சீனர் கோயில்கள், ஒரு காய்கறிச் சந்தை, மலை உச்சியில் ஒரு கிறித்துவ தேவாலயம், ஒரு நகரத் தெரு, ஒரு நகர மண்டபம் மற்றும் ஒரு கால்பந்து மைதானம் இருந்தன. சுங்கை பாலக் எனும் ஆற்றினால் இந்தக் கிராமம் பிரிக்கப்பட்டு இருந்தது.  

## காட்சியகம்
# தென்னாங்கூர் பாண்டுரங்கன் கோயில்



**தென்னாங்கூர் பாண்டுரங்கன் கோயில்** என்பது தமிழ்நாடு மாநிலத்தில் திருவண்ணாமலை மாவட்டத்தின் தென்னாங்கூர் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். பாண்டுரங்கன் கோயிலின் கருவறை விமானம் அதன் உச்சியில் கோபுரக் கலசத்தடன் வட இந்திய பாணியில் கட்டப்பட்டுள்ளது. ஒடிசா மாநிலத்தின் பூரி ஜெகந்நாதர் கோயில் விமானம் போன்ற அமைப்பில் இக்கோயில் விமானம் தோற்றமளிக்கிறது. இக்கோயிலின் மூலவர் பாண்டுரங்கன் மற்றும் தாயார் இரகுமாயி ஆவர். தலவிருட்சம் தமால மரம் ஆகும். கோயிலின் பின்புறம் பிருந்தாவனம் உருவாக்கப்பட்டுள்ளது.  

கடல் மட்டத்திலிருந்து சுமார் 124 மீட்டர் உயரத்தில், என்ற புவியியல் ஆள்கூறுகள் கொண்டு, தென்னாங்கூர் பாண்டுரங்கன் கோயில் அமைந்துள்ளது.  

சிவன், விஷ்ணு, பிரம்மா, மகாசோடஷி, இராசராசேசுவரி, மகாலட்சுமி, சரசுவதி, கருடாழ்வார், சக்கரத்தாழ்வார், மேதா தட்சிணாமூர்த்தி, பாலா, அன்னபூரணி, சண்டிமகாலட்சுமி, சாமுண்டா, ருத்ரன், அச்வாரூடா, இராசமாதாங்கி, வராகி, பிராஹ்மி, பிரத்தியங்கிரா தேவி, கவுமாரி, சரபேசுவரர், யோக நரசிம்மர், அகோரமூர்த்தி, வைஷ்ணவி, வனதுர்க்கை, பராசரசுவதி, மகேசுவரி, மாகேந்திரி, விநாயகர் மற்றும் சுப்பிரமணியர் ஆகியோரும் இக்கோயிலில் அருள்பாலிக்கின்றனர். கோகுலாஷ்டமி மற்றும் தமிழ் புத்தாண்டு ஆகியவை இக்கோயிலில் சிறப்பாகக் கொண்டாடப்படுகின்றன.
# இராபர்ட் எச். திக்கே

**இராபர்ட் என்றி** திக்கே (/ ˈdɪki / ː மே 6′1916 - மார்ச்சு 4′1997) ஒரு அமெரிக்க வானியலாளரு இயற்பியலாளரும் ஆவார். இவர் வானியற்பியல் , அணு இயற்பியல் , அண்டவியல், ஈர்ப்புத் துறைகளில் முதன்மைப் பங்களிப்புகளை வழங்கினார். இவர் பிரின்சுட்டன் பல்கலைக்கழகத்தில் அறிவியல் துறையில் ஆல்பர்ட் ஐன்சுட்டைன் பேராசிரியராக இருந்தார் (1975 - 1984).  

## நூல்தொகை
- 
- 
- 
- 
- 
- 
-
# ஓசுத்திரிக்கர்-பீபிள்சு வரன்முறை

வானியலில் , **ஓசுத்திரிக்கர்-பீபிள்சு வரன்முறை** (**Ostriker–Peebles criterion)**அதன் கண்டுபிடிப்பாளர்களான ஜெரேமியா ஓச்க்த்திரிக்கர், ஜிம் பீபிள்சு ஆகியோரின் பெயரால் தடைசெய்யப்பட்ட பால்வெளிகளின் உருவாக்கம் பற்றி விவரிக்கிறது.  

விண்மீன்களையும் சூரிய மண்டலங்களையும் கொண்ட ஒரு சுருள் பால்வெளியின் சுழலும் வட்டு , விண்மீனின் வெளிப்புறங்களில் உள்ள விண்மீன்கள் பால்வெளியிலிருந்து வெளியேறுவதால் நிலையற்றதாக மாறக்கூடும். இதன் விளைவாக மீதமுள்ள விண்மீன்கள் ஒரு பட்டை வடிவப் பால்வெளியாக குலைந்து விழுகின்றன. இது அறியப்பட்ட சுருள் பால்வெளிகளில் சுமார் மூன்றில் ஒன்றில் நிகழ்கிறது.  

முதல் இயங்கியல் ஆற்றல் கூறு T, கள ஈர்ப்பு ஆர்றலின் அடிப்படையில், <math>\frac{T}{W} > 0.15</math> ஆக உள்ளபோது ஒரு விண்மீன் மண்டலம் எப்போதும் தடைசெய்யப்படும்.
# சரோஜினி நகர்



**சரோஜினி நகர்** (*Sarojini Nagar*), இந்தியாவின் தலைநகரான தில்லியில் உள்ள தெற்கு தில்லி மாவட்டத்தில் அமைந்துள்ளது. 2005 தில்லி குண்டுவெடிப்புகளின் போது பாதிக்கப்பட்ட பகுதிகளில் சரோஜினி நகரும் ஒன்றாகும். சரோஜினி நகருக்கு வடமேற்கில் 3.9 கிலோ மீட்டர் தொலைவில் சஃப்தர்சங் வானூர்தி நிலையம் அமைந்துள்ளது. சரோஜினி நகரில் தில்லி மெட்ரோ நிலையம் நிலத்தடியில் உள்ளது. இதனருகில் வெளிநாட்டு தூதரகங்கள் நிறைந்த சாணக்கியபுரி பகுதி உள்ளது. சரோஜினி நகரில் துணி மற்றும் ஆடைகள் விற்கும் பெரிய சந்தை உள்ளது. பாபு சந்தை இதன் வடமேற்கு பகுதியில் உள்ளது.
# பண்டார் துன் உசேன் ஓன்



**பண்டார் துன் உசேன் ஓன்** (ஆங்கிலம்: *Bandar Tun Hussein Onn*; மலாய்: *Bandar Tun Hussein Onn*) என்பது மலேசியா, சிலாங்கூர், உலு லங்காட் மாவட்டத்தில் செராஸ் 11-ஆவது மைலில் (*Batu 11 Cheras*) உள்ள புற நகரப்பகுதி ஆகும். இது மலேசியத் தலைநகர் கோலாலம்பூரில் இருந்து தென்கிழக்கே 13 கி.மீ. தொலைவிலும் காஜாங்கிற்கு வடக்கே 7.5 கி.மீ. தொலைவிலும் அமைந்துள்ளது.  

பொதுவாகவே பண்டார் துன் உசேன் ஓன், ஒரு குடியிருப்பு பகுதி ஆகும்; 1990-களின் முற்பகுதியில் நிறுவப்பட்டது. இங்கு ஒரு எம்ஆர்டி தொடருந்து நிலையம் (*MRT Bandar Tun Hussein Onn*) உள்ளது.  

## பொது

பண்டார் துன் உசேன் ஓன் நகரத்தின் மேம்பாட்டாளர்கள் உடா ஓல்டிங்சு நிறுவனத்தார் (*UDA Holdings Bhd*) ஆகும். இந்த நிறுவனம் 1971-இல் மலேசிய அரசாங்கத்தால் நிறுவப்பட்டது. 1989ஆம் ஆண்டில், செராஸ் பகுதியில் 752 ஏக்கர் (304 எக்டேர்) நிலத்தை கையகப்படுத்தி பண்டார் துன் உசேன் ஓன் நகரத்தை உருவாக்கியது.  

தெற்கு செராஸ் பகுதியில் மிகப்பெரிய வீட்டு மனைத் திட்டமாக அறியப்படுகிறது. இங்கு 6,000 குடியிருப்பு மனைகள் உள்ளன; மொத்த மக்கள் தொகை 35,000 ஆக உள்ளது.  

## தொடருந்து நிலைய காட்சியகம்
# வார்ப்புரு:16TeamBracket


| RD1-group2 = }}  
| RD1-group3 = }}  
| RD1-group4 = }}  
| RD2-group1 = }}  
| RD2-group2 = }}  
| RD3-group1 = }}  
| RD1-seed01 = }}  
| RD1-seed02 = }}  
| RD1-seed03 = }}  
| RD1-seed04 = }}  
| RD1-seed05 = }}  
| RD1-seed06 = }}  
| RD1-seed07 = }}  
| RD1-seed08 = }}  
| RD1-seed09 = }}  
| RD1-seed10 = }  
| RD1-seed11 = }  
| RD1-seed12 = }  
| RD1-seed13 = }  
| RD1-seed14 = }  
| RD1-seed15 = }  
| RD1-seed16 = }  
}}<noinclude>  
</noinclude>
# சிரி ஏரி



**சிரி ஏரி** ( Siri Lake ) பாக்கித்தானின் கைபர் பக்துன்வா மாகாணத்திலுள்ள ககன் பள்ளத்தாக்கில் பேயீ செல்லும் வழியில் சிரியில் சோக்ரானுக்கு அருகில் கிட்டத்தட்ட உயரத்தில் அமைந்துள்ளது . கிவாய் மற்றும் சோக்ரான் வழியாக ஜீப் பாதை வழியாக ஏரியை அணுகலாம்.  
## இதனையும் காண்க
- சோக்ரான்
- பயாலா ஏரி
# படகுண்டி


**படகுண்டி** அல்லது **பட்டகுண்டி** ( *Batakundi*) என்பது பாக்கித்தானின் கைபர் பக்துன்வாவில் உள்ள மன்செரா மாவட்டத்திலுள்ள நரான் என்ற நகரத்துக்கு கிழக்கே 15 கி.மீ. தொலைவில் அமைந்துள்ள ஒரு சுற்றுலா நகரம் ஆகும். இது ககன் பள்ளத்தாக்கில் அமைந்துள்ளது.  

## அமைவிடம்
படகுண்டி, கைபர் பக்துன்வாவில் காரகோரம் நெடுஞ்சாலையில் அமைந்துள்ளது. மன்செரா-நரான்-ஜல்கட்-சிலாஸ் சாலையில் பாபுசர் வரை செல்லும் பாதை இங்கிருந்தே ஆரம்பமாகிறது. தானுந்துகளால் இதனை எளிதில் அணுக முடியும்.  

## சுற்றுலா ஈர்ப்புகள்

பாபுசர் கணவாய் முழுவதும் தங்கள் பயணத்தைத் திட்டமிடும் போது, மக்கள் பெரும்பாலும் படகுண்டியில் உள்ள விடுதிகளில் தங்குவார்கள். இந்நகரம் ஆண்டு முழுவதும் சுற்றுலாவாசிகளுக்கு திறந்திருக்கும்.  

இந்த்கோ மொழி பேசும் குஜ்ஜர்கள் இங்கு பெரும்பான்மையினராக உள்ளனர்.
# மன்செரா சிவன் கோவில்


**மன்செரா சிவன் கோயில்** (*Mansehra Shiva Temple*) என்பது பாக்கித்தானில் உள்ள மிகப் பழமையான இந்துக் கோயில்களில் ஒன்றாகும். அது இன்னும் உள்ளது. இக்கோயில் குறைந்தது 2000 முதல் 3000 ஆண்டுகள் பழமையானது. பாக்கித்தானில் உள்ள கைபர் பக்துன்வாவில் உள்ள மன்செராவிலிருந்து 15 கிலோமீட்டர் தொலைவில் உள்ள சிட்டி கட்டியில் இந்த கோவில் அமைந்துள்ளது. 1830 களில் ஜம்முவின் மன்னரால் ஒரு பக்தி நடவடிக்கையாக கோவில் புதுப்பிக்கப்பட்டது. 1947-48 ஆம் ஆண்டில், கோயிலை சிலர் வலுக்கட்டாயமாக கைப்பற்றி சட்டவிரோதமாக ஆக்கிரமிக்கத் தொடங்கினர்.  

## புகைப்படங்கள்

## இதனையும் காண்க

- பாகிஸ்தானில் இந்து சமயம்
# உலூனா 26

**உலூனா 26** *(Luna 26)* **Luna-Resurs-Orbiter or Luna - resurs O** *(Luna - Resurs - Orbiter or Luna - resurs O)* ) என்பது உரோசுகோசுமோசு உருவாக்கிய **லூனா -** கோளத் திட்டத்தின் ஒரு திட்டமிடப்பட்ட நிலாமுனை வட்டணைக் கலமாகும் துருவ சுற்றுப்பாதை ஆகும். அதன் அறிவியல் பணியைத் தவிர , உலூனா 26 சுற்ருகலன் புவிக்கும் உருசிய தரையிறங்கும் இடங்களுக்கும் இடையிலான தொலைத்தொடர்பு அஞ்சலாகவும் செயல்படும். இந்த பணி நவம்பர் 2014 இல் அறிவிக்கப்பட்டது. இதன் ஏவுதல் 2027 இல் சோயுஸ் - 2.1 பி ஏவூர்தியில் திட்டமிடப்பட்டுள்ளது.  

சுற்றுகலன் அறிவியல் பதினான்கு கருவிகளைக் கொண்டுள்ளது , அவை உருசியாவாலும் சில ஐரோப்பியப் பங்குபற்றுநராலும் உருவாக்கப்படும். உலூனா 26 திட்டமிட்ட லூனா 27 தரையிறங்கும் பணிக்கான களங்களையும் ஆராயும்.
# பேயி ஏரி


**பேயி ஏரி** (*Payee Lake*) என்பது பாக்கித்தானின் கைபர் பக்துன்வா மாகாணத்தின் ககன் பள்ளத்தாக்கில் சோக்ரானுக்கு அருகில் உள்ள பேயி என்ற இடத்திலுள்ள புல்வெளியின் மையத்தில் அமைந்துள்ளது. இது கிட்டத்தட்ட உயரத்தில் அமைந்துள்ளது . இது மக்ரா சிகரம், மாலிகா பர்பத், முசா கா முசல்லா மற்றும் காஷ்மீர் மலைகளால் சூழப்பட்டுள்ளது. தானுந்து மூலம் சோக்ரான் வழியாகவும் கிவாய் வழியாகவும் ஏரியை அணுகலாம். உயரத்தால் அங்கு சுவாசிப்பதில் சிக்கல் உள்ளது.  
, பேயி ஏரியைச் சுற்றியுள்ள புல்வெளிகள்]]  

## இதனையும் காண்க

- சோக்ரான்
- சிரி ஏரி
- பயாலா ஏரி
- ககன் பள்ளத்தாக்கு
- நரான்
- சைபுல் முலுக் ஏரி
# உலூனா 27


**உலூனா** 27 (Luna - Resurs 1 Lander or Luna - resource - 1 Lander) என்பது ஐரோப்பிய விண்வெளி முகமையின் (ESA) ஒத்துழைப்புடன் நிலாவின் நெடுந்தொலைவுப் பகுதியில் உள்ள தென்முனை ஐத்கான் பகுதிக்கு ஒரு தரையிறங்கியை அனுப்ப உருசிய நடுவண் விண்வெளி நிறுவனம் திட்டமிட்ட நிலாத் தரையிறங்கிப் பணி ஆகும். இதன் நோக்கம் நிலாமுனை ஆவியாகும் பொருள்களைக் கண்டறிந்து வகைப்படுத்துவதாகும். லூனா கோளகத் திட்டத்தின் தொடர்ச்சியே இந்த பணி ஆகும்.
# நரான் (நகரம்)


**நரான்** ( *Naran*) என்பது பாக்கித்தானின் கைபர் பக்துன்வா மாகாணத்தின் மன்செரா மாவட்டத்திலுள்ள ககன் பள்ளத்தாக்கில் உள்ள பிரபலமான சுற்றுலாத் தலமாகும். இது மன்செரா நகரத்திலிருந்து 119 கிலோமீட்டர் (74 மை) தொலைவில் 2,409 மீட்டர் (7,904 அடி) உயரத்தில் அமைந்துள்ளது. மேலும்பாபுசர் கணவாயிலிருந்து சுமார் கி.மீ தொலைவிலுள்ளது. இது உள்நாட்டிலும் சர்வதேச அளவிலும் மிகவும் பிரபலமான சுற்றுலாத்தலங்களில் ஒன்றாகும். ஒவ்வொரு ஆண்டும் சுமார் 1.5 மில்லியன் மக்கள் நரான் பள்ளத்தாக்குக்கு வருகை தருகின்றனர்.  

## நரானில் சுற்றுலா
நரான் ககன், ஒரு சுற்றுலாத் தலமாகப் புகழ்பெற்றது. ஒவ்வொரு ஆண்டும் இதமான வானிலை காரணமாக ஆயிரக்கணக்கான சுற்றுலாப் பயணிகள் பள்ளத்தாக்கைக் காண விரைகின்றனர். இது பாபுசர் கணவாய் மூலம் கோடைகாலத்தில் கில்கிட் கன்சாவிற்கு நுழைவாயிலாகும். நரன் ககன் சுற்றுப்பயணத்தில் பார்வையிட சைபுல் முலுக் ஏரி, லுலுசார் ஏரி, சோக்ரான் போன்ற பல பிரபலமான இடங்கள் உள்ளன  

## இதனையும் காண்க

- சைபுல் முலுக் ஏரி
- லுலுசார் ஏரி
- துடிபட்சர் ஏரி
- பயாலா ஏரி
# சிரா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1952 | பி. என். ராமே கௌடா | சுயேச்சை |  |
| 1957 | டி. தாரே கௌடா | இந்திய தேசிய காங்கிரஸ் |  |
| பி. அஞ்சப்பா |  |  |  |
| 1962 | சி. ஜெ. முக்கண்ணப்பா | சுயேச்சை |  |
| 1967 | பி. என். ராமே கௌடா | இந்திய தேசிய காங்கிரஸ் |  |
| 1972 | பி. புட்டகாமய்யா |  |  |
| 1978 | எஸ். லிங்கய்யா | இந்திரா காங்கிரஸ் |  |
| 1983 | பி. மூட்லேகௌடா | சுயேச்சை |  |
| 1985 | சி. பி. மூட்லகிரியப்பா | இந்திய தேசிய காங்கிரஸ் |  |
| 1989 | எஸ். கே. தாசப்பா |  |  |
| 1994 | பி. சத்யநாராயணா | ஜனதா தளம் |  |
| 1999 | பி. எம். ரங்கநாத் | இந்திய தேசிய காங்கிரஸ் |  |
| 2004 | பி. சத்யநாராயணா | மதச்சார்பற்ற ஜனதா தளம் |  |
| 2008 | டி. பி. ஜெயச்சந்திரா | இந்திய தேசிய காங்கிரஸ் |  |
| 2013 |  |  |  |
| 2018 | பி. சத்யநாராயணா | மதச்சார்பற்ற ஜனதா தளம் |  |
| 2020 | சி. எம். ராஜேஷ் கௌடா | பாரதிய ஜனதா கட்சி |  |
| 2023 | டி. பி. ஜெயச்சந்திரா | இந்திய தேசிய காங்கிரஸ் | } |
**குறிப்பு**
# மக்ரா சிகரம்



**மக்ரா** (*Makra Peak*) என்பது வட பாக்கித்தானில் உள்ள இமயமலையின் கசாரா பகுதியிலுள்ள மன்செரா மாவட்டத்திலுள்ள ஒரு சிகரமாகும் .இது 3,885 மீட்டர் (12,746 அடி) உயரம் மற்றும் இஸ்லாமாபாத்திலிருந்து ககன் பள்ளத்தாக்கு செல்லும் சாலையில் கிட்டத்தட்ட 200 கிலோமீட்டர்கள் (120 மை) தொலைவில் உள்ளது. கிவாயில் இருந்து, 7-கிலோமீட்டர் நீளமுள்ள ஒரே ஒரு சாலை, பல விடுதிகளைக் கொண்ட ஒரு சுற்றுலாத் தளமான சோக்ரானுக்கு கொண்டு செல்கிறது; பாதை தொடர்ந்து சிரி ஏரி வரை சென்று பேயி ஏரியில் முடிகிறது. இங்கிருந்து மக்ராவின் உச்சிக்கு செல்ல நான்கு மணி நேரமாகும். பனி மற்றும் மலைகளின் சாய்வு காரணமாக மக்ராவில் நடைபயணம் கடினமாக உள்ளது.  

, ககன் பள்ளத்தாக்கு]]  
மலையேறுவதற்கு நேராக இருந்தாலும், புயலின் போது உயிரிழப்புகள் நிகழ்ந்துள்ளன. அதன் சிரமங்கள் இருந்தபோதிலும், மலைச்சிகரம் கசாரா மற்றும் ஆசாத் காஷ்மீரின் நல்ல காட்சிகளை வழங்குகிறது. மோசமான வானிலை, குறிப்பாக அடர்ந்த மூடுபனி மற்றும் செங்குத்தான சில பகுதிகளின் விளைவாக இறப்புகள் ஏற்படுகின்றன. மலையின் பனிப்பாறையிலிருந்து வரும் நீர் குன்ஹர் ஆற்றுக்கு நீர வழங்குகிறது. வலையில் இருக்கும் சிலந்தியைப் போன்ற பனியில் அதன் வடிவம் இருப்பதால், உள்ளூர் மக்களால் இந்த இடம் மக்ரா (உருது மொழியில் சிலந்தி என்று பொருள்) என உள்ளூர் மக்களால் பெயரிடப்பட்டது.  

## புகைப்படம்

## இதனையும் காண்க

- மாலிகா பர்பத்
- ககன் பள்ளத்தாக்கு
# நிலாத் தென்முனை



**நிலாத் தென்முனை** (*(lunar south pole))* 90° பாகை தெற்கில் நிலாவின் தெற்கு முனையில் உள்ளது. அதைச் சுற்றியுள்ள நிலையான நிழல் பகுதிகளில் நீர் பனிப்பொழிவு இருப்பதால் இது அறிவியலாளர்களுக்கு சிறப்பு ஆர்வமாக உள்ளது. நிலாத் தென்முனையில் தனித்தன்மையான பள்ளங்கள் உள்ளன. ஏனெனில் நிலையான சூரிய ஒளி அவற்றின் உட்புறத்தை அடையாது. இத்தகைய பள்ளங்கள் குளிர் பொறிகளாகும் , அவை நீரகம், நீர், பனிக்கட்டி தொடக்க காலச் சூரிய மண்டலத்தைச் சேர்ந்த பிற ஆவியாகும் பொருள்களின் புதைபடிவப் பதிவுகளைக் கொண்டுள்ளன. இதற்கு மாறாக , நிலா வடமுனைப் பகுதியில் இதே போன்று அமைந்த பள்ளங்கள் மிகக் குறை வாகவே உள்ளன.
# மகாத்மா: காந்தியின் வாழ்க்கை, 1869–1948


***மகாத்மா: காந்தியின் வாழ்க்கை, 1869-1948*** (*Mahatma: Life of Gandhi*, 1869–1948) என்பது மகாத்மா காந்தியின் வாழ்க்கையை விவரிக்கும் 1968 ஆம் ஆண்டு வெளிவந்த ஆவணப்படமாகும். இந்திய அரசின் இந்தியத் திரைப்படப் பிரிவின் ஒத்துழைப்புடன் காந்தி தேசிய நினைவு நிதியம் தயாரித்த இந்தப் படத்தை, விட்டல்பாய் சாவேரி திரைக்கதை எழுதி இயக்கியுள்ளார். சாவேரி படம் முழுக்க வர்ணனையையும் வழங்யுள்ளார். படம் கருப்பு மற்றும் வெள்ளை, 33 ரீல்கள் (14 அத்தியாயங்கள்) கொண்டுள்ளது. மேலும், 330 நிமிடங்கள் ஓடுகிறது.  

காந்தியின் வாழ்க்கைக் கதையையும், அவரது இடைவிடாத உண்மைத் தேடலையும் சொல்லும் வகையில் இப்படம் உருவாக்கப்பட்டுள்ளது. படத்தில் இயங்குபடம், நேரடி புகைப்படம் , அவரது வாழ்க்கையின் ஒருங்கிணைந்த பழைய அச்சுப் படங்கள் இடம்பெற்றுள்ளன. கதை பெரும்பாலும் காந்தியின் சொந்த வார்த்தைகளைப் பயன்படுத்தி விவரிக்கப்பட்டுள்ளது.  

படத்தின் பல பதிப்புகள் உள்ளன. ஆங்கிலத்தில் 5 மணிநேர பதிப்பு உள்ளது. இது 2 மணிநேரம் மற்றும் 16 நிமிடங்கள் இயங்கும் ஒரு குறுகிய பதிப்பு மற்றும் ஒரு மணிநேரம் இயங்கும் குறுகிய பதிப்பும் உள்ளது. இந்தி பதிப்பு 2 மணிநேரம் 20 நிமிடங்கள் இயங்கும், ஜெர்மன் பதிப்பு 1 மணி நேரம் 44 நிமிடங்கள் இயங்கும்.  

## இதனையும் காண்க

- மகாத்மா காந்தியின் கலைச் சித்தரிப்புகளின் பட்டியல்
- விட்டல்பாய் சாவேரி
- தினாநாத் கோபால் டெண்டுல்கர்
# கோபால் சுவாமி கெடாஞ்சி


**கோபால் சுவாமி கெடாஞ்சி** (*Gopal Swami Khetanchi*; பிறப்பு 15 பிப்ரவரி 1958) செய்ப்பூர் நகரில் வாழும் ஒரு இந்திய ஓவியர். வடக்கு இராசத்தானில் உள்ள ஒரு கலைக் குடும்பத்தைச் சேர்ந்த கெடாஞ்சி, செய்ப்பூரில் நுண்கலை பயின்றார். மேலும் சில காலம் பாலிவுட்டில் உதவி கலை இயக்குநராகவும், பத்திரிகைகளில் படம் வரைபவராகவும் பணியாற்றினார். இராசத்தானுக்குத் திரும்புவதற்கு முன்பு ஓவியத்தில் கவனம் செலுத்தினார்.  
குட்டிப் பெண் உருவங்கள், இராசபுத்திரப் பெண்கள், இராசத்தானி கிராமப் பெண்கள் மற்றும் கோட்டைகளை ஓவியம் வரைவதற்கும், பாரம்பரிய ஐரோப்பிய ஓவியங்களை இந்தியப் பதிப்புகளுக்கு மாற்றியமைப்பதற்கும் கெடாஞ்சி பெயர் பெற்றவர். தனித்துவமான அம்சங்கள், நுணுக்கம் மற்றும் விரைவாக வரைவது போன்றவை இவரது பானியாகும். இவர் ஒரு யதார்த்தவாத ஓவியராக அங்கீகரிக்கப்பட்டாலும், சுய-அடையாளம் கொண்டவராக இருந்தாலும், இவரது படைப்புகள் புனைவியம் முதல் ஆழமான யதார்த்தவாதம் வரை பரவியுள்ளது. செய்ப்பூர், புது தில்லி, மும்பை, சிங்கப்பூர், துபாய் மற்றும் இலண்டனில் நடந்த தனி மற்றும் குழு கண்காட்சிகளில் இவரது ஓவியங்கள் காட்சிப்படுத்தப்பட்டுள்ளன.
# துவாரகா விரைவுச்சாலை



**துவாரகா விரைவுச்சாலை** அல்லது **வடக்கு சுற்றுச்சாலை** அல்லது **தேசிய நெடுஞ்சாலை 248பிபி**, இந்தியாவின் தலைநகரான தில்லி]]யில் உள்ள துவாரகாவையும், அரியானா மாநிலத்தின் குருகிராம் நகரத்தையும் இணைக்கும் 27.6 கிலோ மீட்டர் நீளமும், 8 வழித்தடங்களும் கொண்ட உயர்மட்ட விரைவுச்சாலை ஆகும். தில்லி-சென்னையை இணைக்கும் தேசிய நெடுஞ்சாலை 48ன் 20 கிலோ மீட்டர் தொலைவின் ஒரு பகுதியாக துவாரகா விரைவுச்சாலை உள்ளது.  
## எதிர்காலத் திட்டம்
துவாரகா விரைவுச்சாலையின் நீட்சியாக அமையவிருக்கும் தில்லி-ஜெய்ப்பூர் நகரங்களை இணைக்கும் 195 கிலோ மீட்டர் நீளமும், 6 வழித்தடங்களும் கொண்ட அதிவிரைவுச்சாலையான **தேசிய நெடுஞ்சாலை 352 பி** ரூபாய் 6,530 கோடி மதிப்பில் அமையவுள்ளது.இது தேசிய நெடுஞ்சாலை 48க்கு பக்கவாட்டில் நிறுவப்படவுள்ளது. தேசிய நெடுஞ்சாலை 352 பி திட்டம் நிறைவேறிய பின், தில்லி-ஜெய்ப்பூர் இடையேயான தொலைவு 40 கிலோ மீட்டர் குறைவதுடன், பயண நேரம் 2 மணி நேரமாக இருக்கும்.இத்திட்டம் 2025ஆம் ஆண்டில் நிறைவேறும் என எதிர்பார்க்கப்படுகிறது.  

## இதனையும் காண்க
- டெல்லி-மும்பை விரைவுச்சாலை
- பெங்களூர் சென்னை விரைவுச் சாலை
- மும்பை-புனே விரைவு நெடுஞ்சாலை
# பகதூர்கர்



**பகதூர்கர்** (*Bahadurgarh*), இந்தியாவின் அரியானா மாநிலத்தில் உள்ள ஜாஜ்ஜர் மாவட்டத்தில் உள்ள 32 வார்டுகள் கொண்ட நகராட்சி ஆகும். தில்லியின் எல்லையை ஒட்டி அமைந்த பகதூர்கர் நகரம், தில்லிக்கு தெற்கே 21 கிலோ மீட்டர் தொலைவிலும், மாவட்டத் தலைமையிடமான ஜாஜ்ஜர் நகரத்திலிருந்து 31 கிலோ மீட்டர் தொலைவிலும் உள்ளது. இந்நகரத்திலிருந்து தில்லி-அமிர்தசரஸ்-கட்ராவுக்கு விரைவுச்சாலை செல்கிறது. பகதூர்கர் நகரத்திற்கு அருகில் அமைந்த நகரங்கள் தில்லி, குருகிராம், பரிதாபாத் மற்றும் சோனிபத் ஆகும். பகதூர்கர் நகரம் அரியானாவின் நுழைவாயில் என அழைக்கப்படுகிறது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 32 வார்டுகளும், 34,910 வீடுகளும் கொண்ட பகதூர்கர் நகரத்தின் மக்கள் தொகை 1,70,767 ஆகும். அதில் ஆண்கள் 91,721 மற்றும் பெண்கள் 79,046 ஆக உள்ளனர். பாலின விகிதம் 1000 ஆண்களுக்கு 862 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13% ஆகவுள்ளனர். இதன் சராசரி எழுத்தறிவு 85.3% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 15,083 மற்றும் 0 ஆகவுள்ளனர்.  

இதன் மக்கள் தொகையில் இந்துக்கள் 97.36%, இசுலாமியர் 1.57%, பௌத்தர்கள் , சமணர்கள் 0.34%, கிறித்தவர்கள் 0.13% மற்றும் பிறர் 0.05% ஆகவுள்ளனர்.  
## பொருளாதாரம்
இந்தியாவின் தேசியத் தலைநகர் வலயத்தில் அமைந்த பகதூர்கர் நகரம் தொழிற்துறையின் மையமாக உள்ளது. **தில்லி மேற்கு சுற்றுச்சாலை** பகதூர்கர் நகரம் வழியாகச் செல்கிறது.  
## கல்வி

- பி டி எம் பல்கலைக்கழகம்
- அரியானா தொழில்நுட்ப நிறுவனம்
- பி எல் எஸ் மேலாண்மை மற்றும் தொழில்நுட்ப நிறுவனம்
- தில்லி தொழில்நுட்ப நிறுவன வளாகம்
- அகிடா பொறியியல் கல்லூரி
- எம் இ ஆர் ஐ பொறியியல் கல்லூரி
- சைனிக் பள்ளி
## போக்குவரத்து
### சாலைப் போக்குவரத்து
பஞ்சாப்-உத்தரகாண்ட் மாநிலத்தை இணைக்கும் தேசிய நெடுஞ்சாலை 9, இந்தியா பகதூர்கர் நகரம் வழியாகச் செல்கிறது. இந்த நெடுஞ்சாலை ஹிசார்,ரோத்தக் மற்றும் தில்லி நகரங்களை இணைக்கிறது.இந்நகரத்திலிருந்து தில்லி-அமிர்தசரஸ்-கட்ரா விரைவுச்சாலை செல்கிறது.  

### தில்லி மெட்ரோ
வின் பகதூர்கர் நிலையம்]]  
தில்லி மெட்ரோ 24 சூன் 2018 முதல் பகதூர்கர் நகரத்தையும், தில்லியையும் 50 நிமிடங்களில் இணைக்கிறது.  

### தட்ப வெப்பம்
# இலங்கை பெரிய பச்சைக்கிளி

யில் ஒரு இலங்கை பெரிய பச்சைக்கிளி (ஆண்)]]  
**இலங்கை பெரிய பச்சைக்கிளி** (large ceylonese parakeet) உயிரியல் பெயர்: *Psittacula eupatria eupatria*) என்பது பெரிய பச்சைக்கிளியின் ஐந்து கிளையினங்களில் ஒன்றாகும். இது மேற்கு இந்தியா, தென்னிந்தியா, இலங்கை போன்ற இடங்களில் காணப்படுகிறது.  

## விளக்கம்
புறா அளவுடைய இப்பறவை சுமார் 52 செ.மீ. நாளம் இருக்கும். பெண் பறவை ஆண் பறவையை விட அளவில் சற்று சிறியது. இதன் அலகு வளைந்து சிவப்பாக இருக்கும். விழிப்படலம் வெளிர் மஞ்சளாக நீலச் சாம்பல் வண்ண உள்வட்டத்தோடு காட்சியளிக்கும். இதன் கால்கள் ஈய நிறத்தில் இருக்கும். உடல் முழுக்க பச்சை நிறத்தில் இருந்தாலும் இதன் தோள்பட்டையில் சிவப்பு திட்டுகள் தெளிவாக காணப்படும். மேலும் கழுத்தில் இளஞ்சிவப்பு உரோசா நிறத்தில் ஒரு வளையம் காணப்படும். கீழ் அலகிலிருந்து கழுத்துக் கோடுவரை ஒரு கரும்பட்டைக்கோடு வரும். பெண் பறவைக்கும் முதிர்ச்சியடையாத ஆண் பறவைக்கும் கழுத்தில் வளையமும், கரும்பட்டைக் கோடும் இருக்காது.  

## பரவலும் வாழிடமும்
இப்பறவை மேற்கு இந்தியா, தென்னிந்தியா, இலங்கை போன்ற இடங்களில் காணப்படுகிறது. குறிப்பாக மரங்களடர்ந்த தோப்புகள், இலையுதிர் காடுகள், ஈரமான காடுகள் போன்ற பகுதிகளை சார்ந்து வாழும். மலைகளில் 900 மீட்டர் உயரம் வரை காணப்படுகிறது.  

## நடத்தை
இந்தக் கிளிகள் மூன்று முதல் நான்கு வரையிலாக ஒன்றாக திரியக்கூடியன. இரவில் இலைகள் மிக்க மரங்களில் ஐந்து முதல் 50 வரையான பறவைகள் கூட்டமாக பிற பறைவைகளோடு சேர்ந்து தங்கும். எப்போதும் ஆரவாரம் செய்தபடி இருக்கும். மெல்ல இறக்கையடித்து விரைவாக சீராக செல்லும்.  

இதன் முதன்மை உணவாக பழங்களும், தானியங்களும் உள்ளன. பலாசு, முள் முருங்கை ஆகிய மரங்களில் பூக்கள் மலரும் பருவத்தில் அம்மரங்களின் பூக்களில் உள்ள தேனை விரும்பி பிற பறவைகளோடு சேர்ந்து உண்ணும். அலகால் அம்மலர்களின் இதழ்களை வெட்டி எறிந்து அதன் பின்னர் அதில் உள்ள தேனைக் குடிக்கும்.  

உரத்த குரலில் கியாக், கியாக், கியாக், கியாக் என்றோ கியார் என்றோ கத்தும். வளர்ப்பவர்களிடம் இருந்து சில சொற்களை பேச கற்றுக் கொள்ளும் ஆற்றல் கொண்டது. சில வேடிக்கை செயல்களை செய்து காட்டவும் பழகி கொள்ளும்.  

## இனப்பெருக்கம்
இவை திசம்பர் முதல் ஏப்ரல் வரை இனப்பெருக்கம் செய்கின்றன. இவை தென்னை போன்ற மரங்களில் குடைந்து பொந்து செய்து முட்டை இடும். மரங்கொத்தி, குக்குறுவான் போன்றவற்றின் பழைய கூட்டையும் பயன்படுத்திக் கொள்வதும் உண்டு. மனித நடமாட்டமுள்ள பழைய கோபுரங்கள், கோட்டைகள், வீடுகள் போன்றவற்றில் உள்ள பொந்துகளில் முட்டை இடுவது உண்டு. இவை மூன்று முதல் நான்கு வரையிலான வெண்மையான முட்டை இடுகின்றன. 19 முதல் 21 நாட்கள் வரை அடைகாக்கும். ஆண், பெண் என இரு பறவைகளும் கூட்டாக கூடமைத்து, அடைகாத்து, குஞ்சுகளைப் பேணும் இயல்புடையன.
# 2023 அசாரா விரைவுவண்டி தடம் புரளல்

**அசாரா விரைவுவண்டி தடம் புரள் விபத்து** என்பது 2023 ஆம் ஆண்டு ஆகத்து 6 ஆம் நாள் (08:18 ஒருங்கிணைந்த அனைத்துலக நேரம் மற்றும் மு.ப 4:18 கிழக்கு தரநிலை நேரம் ), கராச்சியிலிருந்து பாக்கித்தானின் இராவல்பிண்டிக்கு பயணித்த அசாரா விரைவுவண்டியின் பத்து பெட்டிகள் சிந்துவில் உள்ள நவாப்ஷா அருகே தடம் புரண்ட விபத்தாகும். குறைந்தது 30 பேர் கொல்லப்பட்டனர் மற்றும் 100 க்கும் மேற்பட்டோர் காயமடைந்தனர்.  

## பின்னணி
பிரித்தானிய காலனித்துவ காலத்திலிருந்து புதுப்பிக்கப்படாத காலாவதியான அமைப்புகளின் காரணமாக, பாக்கித்தானின் இரயில் போக்குவரத்துத் துறையில் விபத்துக்கள் மற்றும் தடம் புரண்டது அசாதாரணமானது அல்ல. சைகை விளக்கு அமைப்புகள் மற்றும் வயதான தடங்களை புறக்கணித்ததற்காக பாக்கித்தானிய அரசாங்கம் விமர்சனங்களை எதிர்கொண்டுள்ளது. 2022 வெள்ளத்திற்குப் பிறகு தண்டவாளங்கள் மோசமான நிலையில் இருப்பதாக பாக்கித்தான் குடிமக்கள் தெரிவித்தனர். ஒரு நாள் முன்னதாக, அல்லாமா இக்பால் விரைவுவண்டி பாடிதான் அருகே தடம் புரண்டது. 2021 கோட்கி இரயில் விபத்தும் இதே மாகாணத்தில் நடந்தது. உள்ளூர் அறிக்கைகளின்படி, 2013 முதல் 2019 வரை, இரயில் விபத்துகளில் 150 பேர் இறந்துள்ளனர். பெனாசிராபாத் காவல்துறை துணை ஆய்வாளர் ஜெனரல் யூனிஸ் சாண்டியோ கூறுகையில், பழுதடைந்த பத்து பெட்டிகளில் ஒன்பது பெட்டிகளில் பயணம் செய்து இறந்தவர்கள் மற்றும் காயமடைந்தவர்கள் விடுவிக்கப்பட்டுள்ளனர்.  

## விசாரணை
விபத்து நடந்த பாதையில் எந்த தவறும் இல்லை என்று இரயில்வே அமைச்சர் கவாஜா சாத் ரபீக் கூறியதுடன், விசாரணைக்கும் உத்தரவிட்டார். 8 ஆகத்து 2023 அன்று ஆறு பேர் கொண்ட குழு சமர்ப்பித்த முதற்கட்ட அறிக்கையில், விபத்து நடந்த இடத்தில் தண்டவாளங்களை இணைக்கும் உலோகத்தட்டுகள் காணவில்லை என்றும், தண்டவாளத்தின் ஒரு பகுதி மரத்தால் மாற்றப்பட்டுள்ளது என்றும் கூறியுள்ளது. இரயில் எந்திரத்தில் இருந்த சக்கரங்கள் சேதமடைந்துள்ளதாகவும், நாசவேலையை தவிர்க்க முடியாது என்றும் அந்த அறிக்கையில் குறிப்பிடப்பட்டுள்ளது. இதையடுத்து 3 அதிகாரிகள் உட்பட 6 ஊழியர்கள் தற்காலிக பணிநீக்கம் செய்யப்பட்டனர். 9 ஆகத்து 2023 அன்று, உலோகத்தகடுகள் காணவில்லை என்றும், பழுதுபார்க்க மரம் பயன்படுத்தப்பட்டது என்றும் தெரிவிக்கப்பட்ட முந்தைய அறிக்கைகளை ரஃபீக் மறுத்தார். விபத்துக்கு முக்கிய காரணமாயக, இயங்கத் தடுமாறும் இரண்டு சக்கரங்கள் மற்றும் தண்டவாளத்தின் ஒரு பகுதி சேதமடைந்தது தான் என்பது தெரிவிக்கப்பட்டது.  

## எதிர்வினைகள்
இது குறித்து பிரதமர் செபாஷ் ஷெரீப் ட்விட்டரின் தெரிவித்ததாவது: இந்த சம்பவம் குறித்து ரயில்வே அதிகாரிகளிடம் அறிக்கை கேட்டுள்ளேன். உள்துறை அமைச்சர் ராணா சனாவுல்லா தனது டுவிட்டர் பக்கத்தில், “இறந்த பயணிகளின் குடும்பத்தினருக்கு எனது ஆழ்ந்த அனுதாபங்கள். காயமடைந்தவர்களுக்கு மருத்துவமனைகளில் சிறந்த சுகாதார வசதிகள் வழங்கப்பட வேண்டும்." என்று கூறியுள்ளார்.
# பாவகடா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1952 | சி. டி. ஹனுமந்தய்யா | இந்திய தேசிய காங்கிரஸ் |
| மாலி மரியப்பா |  |  |
| 1967 | பி. அஞ்சப்பா |  |
| 1972 | கே. ஆர். திம்மராயப்பா |  |
| 1978 | எம். நாகப்பா | இந்திரா காங்கிரஸ் |
| 1983 | உக்ரநரசிம்மப்பா | சுயேச்சை |
| 1985 | சோம்ளா நாயக் | ஜனதா கட்சி |
| 1989 | வெங்கடரமணப்பா | இந்திய தேசிய காங்கிரஸ் |
| 1994 | சோம்ளா நாயக் | ஜனதா தளம் |
| 1999 | வெங்கடரமணப்பா | இந்திய தேசிய காங்கிரஸ் |
| 2004 | கே. எம். திம்மராயப்பா | மதச்சார்பற்ற ஜனதா தளம் |
| 2008 | வெங்கடரமணப்பா | சுயேச்சை |
| 2013 | கே. எம். திம்மராயப்பா | மதச்சார்பற்ற ஜனதா தளம் |
| 2018 | வெங்கடரமணப்பா | இந்திய தேசிய காங்கிரஸ் |
| 2023 | ஹெச். வி. வெங்கடேஷ் | } |
# கசுத்தாவ் உலூத்விக் எர்ட்சு


**கசுத்தாவ் உலூத்விக் எர்ட்சு (Gustav Ludwig Hertz)** (; 22 சூலை 1887 – 30 அக்தோபர் 1975) ஒரு செருமானியச் செய்முறை இயற்பியலாளரும் வளிமங்களில் மீட்சியற்ற மின்னன் மோதல் ஆய்வுக்காக, இயற்பியல் நோபல் பரிசு பெற்றவரும் என்றிச் உர்டோப் எர்ட்சின் மருமகனும் ஆவார்.  

1950க்குப் பிறகு ஹெர்ட்ஸ் மாஸ்கோவுக்கு குடிபெயர்ந்தார். 1951 ஆம் ஆண்டில் ஹெர்ட்ஸ் பார்விச்சுடன் இரண்டாம் வகுப்பு ஸ்ராலின் பரிசு பெற்றார். அந்த ஆண்டில் ஜேம்ஸ் ஃபிராங்க் மற்றும் ஹெர்ட்ஸ் ஆகியோருக்கு டாய்ச் பிசிக்கலிஷ் கெசெல்சாஃப்ட் இணைந்து மேக்ஸ் பிளாங்க் பதக்கம் வழங்கப்பட்டது. ஹெர்ட்ஸ் 1955 வரை சோவியத் யூனியனில் இருந்தார்.  

### தனிப்பட்ட வாழ்க்கை
கசுத்தோவ் எர்ட்சு என்றிச் உருடால்ப் எர்ட்சின் மருமகனும் , மதில்டே கார்மென் எர்ட்சின் உறவினரும் ஆவார். 1919 ஆம் ஆண்டில் எர்ட்சு 1941 இல் இறந்த எலன் நீ தில்மன் என்பவரை மணந்தார். அவர்களுக்கு இரண்டு மகன்கள் இருந்தனர் - கார்ல் கெல்முடகேர்ட்சு மற்றும் யோகான்னசு என்றிச் எர்ட்சு இருவரும் இயற்பியலாளர்களாக ஆனார்கள்.  

அவர் தனது 88வது வயதில் 1975 அக்டோபர் 30 அன்று கிழக்கு பெர்லினில் காலமானார்.  

## அறிவியல் சார்ந்த உறுப்பினர்
இவர் பெர்லினில் உள்ள செருமானிய அறிவியல் கல்விக்கழகத்தின் உறுப்பினராகவும் , கோட்டிங்கன் அறிவியல் கல்விக்கழகத்தின் உறுப்பினராகவும் , ஹங்கேரிய அறிவியல் கல்விக்கழகத்திலந்தகைமை உறுப்பினராகவும் , செக்கோசுலோவாக்கியா அறிவியல் கல்விக்கழகத்தில் உறுப்பினராகவும் , சோவியத் ஒன்றிய அறிவியல் கல்விக்கழகத்தில் வெளிநாட்டு உறுப்பினராகவும் இருந்தார்.  

## வெளியீடுகள்
- 
- Gustav Hertz *Über das ultrarote Adsorptionsspektrum der Kohlensäure in seiner Abhängigkeit von Druck und Partialdruck. (Dissertation).* (Vieweg Braunschweig, 1911)
- Gustav Hertz (editor) *Lehrbuch der Kernphysik I-III* (Teubner, 1961–1966)
- Gustav Hertz (editor) *Grundlagen und Arbeitsmethoden der Kernphysik* (Akademie Verlag, 1957)
- Gustav Hertz *Gustav Hertz in der Entwicklung der modernen Physik* (Akademie Verlag, 1967)
# பெரானாங்



**பெரானாங்** (ஆங்கிலம்: *Beranang*; மலாய்: *Mukim Beranang*) என்பது மலேசியா, சிலாங்கூர், உலு லங்காட் மாவட்டத்தில் (*Hulu Langat District*) உள்ள புற நகரப்பகுதி; மற்றும் ஒரு முக்கிம் ஆகும். இந்த முக்கிம் செமினி முக்கிம் மற்றும் சிப்பாங் மாவட்டத்திற்கு அருகில் உள்ளது.  

இதன் வடக்கே செமினி நகரம்; தெற்கே நெகிரி செம்பிலான் மாநிலத்தின் மந்தின் நகரம்; ஆகிய இரு நகரங்கள் உள்ளன. உண்மையிலேயே பெரானாங் நகரம் இரண்டு மாநிலங்களுக்கு இடையில் இரு பிரிவுகளாகப் பிரிக்கப்பட்டுள்ளது. தலையாய பெரானாங் நகரம் சிலாங்கூர் மாநிலத்திலும்; உலு பெரானாங் நகரம் (*Ulu Beranang*) நெகிரி செம்பிலான் மாநிலத்திலும் உள்ளன.  

## பொது
### குன்றுகள்

பெரானாங் பகுதியில் 2 குன்றுகளும் ஒரு மலையும் உள்ளன.  

- புக்கிட் தெம்புரோங் குன்று - 400 அடி
- புக்கிட் பூலோ குன்று - 401 அடி
- உலு பெரானாங் மலை - 2654 அடி

### ஆறுகள்

பெரானாங்கில் சில ஆறுகள் உள்ளன. அவற்றில் பெரானாங் ஆறு என்பது செமனி ஆற்றின் ஒரு கிளை ஆறு ஆகும். இங்கு காணப்படும் ஆறுகள்:  

- பெரானாங் ஆறு
- தருண் ஆறு
- புரோகா ஆறு
- ஜெய் ஆறு
- லூமுட் ஆறு
- பாலாவ் ஆறு

### ரப்பர் தோட்டங்கள்

முன்பு இங்கு பல ரப்பர் தோட்டங்கள் இருந்தன. பின்னர் அவை செம்பனைத் தோட்டங்களாக மாற்றப்பட்டன.  

- பாலாவ் தோட்டம்
- கிளன்வோரி தோட்டம்
- கன்னிமாரா தோட்டம்
- அபாக்கோ தோட்டம்
- பெனார் தோட்டம்
- புக்கிட் உங்குல் தோட்டம்

## காட்சியகம்
# அமெரிக்க இயற்பியல் கழக ஆய்வுறுப்பினர்களின் பட்டியல்

அமெரிக்க இயற்பியல் கழகம் இயற்பியல் துறையில் குறிப்பிடத்தக்க சாதனைகளைச் செய்ததற்காக உறுப்பினர்களுக்கு ஆய்வுறுப்பினர் என்ற பட்டம் வழங்கிப் பாராட்டுகிறது.  

பின்வரும் பட்டியல்கள் காலவரிசைப்படி பதவி ஆண்டு அடிப்படையில் பிரிக்கப்பட்டுள்ளன.  

- அமெரிக்க இயற்பியல் கழக உறுப்பினர்களின் பட்டியல் (1921 - 1971)
- அமெரிக்க இயற்பியல் கழக உறுப்பினர்களின் பட்டியல் (1972 - 97)
- அமெரிக்க இயற்பியல் கழக உறுப்பினர்களின் பட்டியல் (1998 - 2010)
- அமெரிக்க இயற்பியல் கழக உறுப்பினர்களின் பட்டியல் (2011 - 2011)
# தெலுக் பூலாய்



**தெலுக் பூலாய்** (ஆங்கிலம்: *Teluk Pulai*; மலாய்: *Teluk Pulai*) (**TTP**) என்பது மலேசியா, சிலாங்கூர், கிள்ளான் மாவட்டம் (*Klang District*) கிள்ளான் மாநகரில் உள்ள புற நகரப்பகுதி ஆகும்.  

தெலுக் பூலாய் புற நகரப்பகுதி கிள்ளான் நகராட்சியின் (*Klang Municipal Council*) அதிகார வரம்பிற்கு உட்பட்டது; மற்றும் கிள்ளான் புது நகரம் (*Bandar Baru Klang*); தெற்கு கிள்ளான் (*Selat Klang*) என இரண்டு சிலாங்கூர் மாநிலச் சட்டமன்ற அதிகார வரம்புகளால் பிரிக்கப்பட்டுள்ளது.  

## பொது

தெலுக் பூலாய் புற நகரப்பகுதி, ஜாலான் ராயா பாராட் சாலை (*Jalan Raya Barat*); வடக்கு கிள்ளான் நீரிணை மாற்றுவழிச்சாலை (*North Klang Straits Bypass*); மற்றும் வடக்கு கிள்ளான் பள்ளத்தாக்கு விரைவுச்சாலை (*North Klang Valley Expressway*); ஆகிய சாலைகளுடன் கிள்ளான் மூன்றாவது பாலம் (*Klang Third Bridge*) வழியாக கூட்டாட்சி நெடுஞ்சாலையுடன் இணைக்கப்பட்டுள்ளது.  

இங்கு அமைந்துள்ள தெலுக் பூலாய் கொமுட்டர் நிலையம் மற்ற தொடருந்து நிலையங்களுக்கும் சேவை வழங்குகிறது. கோலாலம்பூர் சென்ட்ரல்; தஞ்சோங் மாலிம் தொடருந்து நிலையம்; கிள்ளான் துறைமுக கொமுட்டர் நிலையம் ஆகிய நிலையங்களுக்குத் தொடருந்து போக்குவரத்துச் சேவையை வழங்குகிறது.  

## குடியிருப்புகள்

- தாமான் மெலாவிஸ்
- தாமான் தெலுக் பூலாய் இண்டா
- தாமான் தெலுக் பூலாய்
- தாமான் கோத்தா ஜெயா
- தாமான் வாங்கி
- தாமான் அனேகா
- கம்போங் சுங்கை ஊடாங்
- அமேசிங் அயிட்ஸ்
- பங்சாபுரி அங்கெரிக்
- பங்சாபுரி சவுஜானா டாமாய்
# ஆர்வே பரிசு

**ஆர்வே பரிசு** **Harvey Prize)(** என்பது அறிவியல் மற்றும் தொழில்நுட்பத்தில் முன்னேற்றங்கள் மற்றும் மத்திய கிழக்கில் அமைதிக்கான பங்களிப்புகளுக்கான ஆன்டுதோறும் வழங்கும் இஸ்ரேலிய விருதாகும்.  

## வரலாறு.
இந்தப் பரிசு தொழிலதிபரும் கண்டுபிடிப்பாளருமான இலியோ ஆர்வே நினைவாகப் பெயரிடப்பட்டுள்ளது. ஒவ்வொரு ஆண்டும் 75,000 டாலர் மதிப்புள்ள இரண்டு பரிசுகள் வழங்கப்படுகின்றன. வேட்பாளர்கள் கடந்த கால பெறுநர்களால் பரிந்துரைக்கப்படுகிறார்கள். பரிந்துரைப்பு டெக்னியன் செனட் உறுப்பினர்கள், இஸ்ரேலிலும் வெளிநாட்டிலும் ஏற்கப்பட்ட உயர் கல்வி ஆராய்ச்சி நிறுவனங்களின் தலைவர்கள். நோபல் அல்லது வுல்ஃப் பரிசுகளைப் பெறுபவர்கள், பரிந்துரைப்பில் குறிப்பிடப்பட்டுள்ள சாதனைகள் புதிய அல்லது வேறு படைப்புகளைக் குறிக்காவிட்டால், பொதுவாக ஆர்வே பரிசுக்கு தகுதியற்றவர்கள் ஆவர் . இருப்பினும் ஆர்வே பரிசை வென்ற சில அறிஞர்களுக்கு (எரிக் காண்டெல், சுஜி நகமுரா போல) பின்னர் நோபல் பரிசு வழங்கப்பட்டது. .  

## விருது பெற்றவர்களின் பட்டியல்
விருது பெற்றவர்களின் பட்டியல் கீழே கொடுக்கப்பட்டுள்ளதுஃ
# பாக்பத்


## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 25 வார்டுகளும், 7,880 வீடுகளும் கொண்ட பாக்பத் நகரத்தின் மக்கள் தொகை 50,310 ஆகும். அதில் ஆண்கள் 26,435 மற்றும் பெண்கள் 23,875 ஆக உள்ளனர். பாலின விகிதம் 1000 ஆண்களுக்கு 903 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 17% ஆகவுள்ளனர். இதன் சராசரி எழுத்தறிவு 61.4% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 2,337 மற்றும் 0 ஆகவுள்ளனர்.  

இதன் மக்கள் தொகையில் இந்துக்கள் 37.91%, இசுலாமியர் 60.34%, பௌத்தர்கள் , சமணர்கள் 1.22%, சீக்கியர்கள் 0.24%, கிறித்தவர்கள் 0.14% மற்றும் பிறர் 0.14% ஆகவுள்ளனர்.  
## கல்வி
- ஜெக்மோகன் மேலாண்மை & தொழில்நுட்ப நிறுவனம்

## குறிப்பிட்டத்தக்கவர்கள்
- சத்யபால் மாலிக்
## இதனையும் காண்க
- தேசிய தலைநகர் வலயம் (இந்தியா)
# சா பரிசு

, ஆடம் ரீஸ் மற்றும் பிரையன் பி. ஷ்மிட் (இடமிருந்து வலமாக) இணைந்து 2006 வானியல் பரிசை வென்றனர்.]]  
**சா பரிசு** *(Shaw Prize)* என்பது சா பரிசு அறக்கட்டளையால் ஆண்டுதோறும் வழங்கப்படும் விருதாகும். இது 2002 ஆம் ஆண்டில் ஆங்காங்கில் நிறுவப்பட்டது , இது <blockquote>" தற்போது அந்தந்த துறைகளில் முனைப்பாகச் செயல்பட்டு வரும், அண்மையில் குறிப்பிடத்தக்க முன்னேற்றங்களை அடைந்தவர்கள், கல்வி, அறிவியல் ஆராய்ச்சி அல்லது பயன்பாடுகளில் சிறந்த பங்களிப்புகளை வழங்கியவர்கள் அல்லது பிற களங்களில் சிறந்து விளங்கியவர்கள், சமூக முன்னேற்றத்தை மேம்படுத்துவதற்கும் , வாழ்க்கைத் தரத்தை மேம்படுத்துவதற்கும் மனிதகுலத்தின் ஆன்மீக நாகரிகத்தை வளப்படுத்துவதற்கும் செயலாற்றியவர்கள் ஆகியோருக்கு இந்த விருது வழங்கப்படுகிறது.</blockquote>இந்தப் பரிசு " கிழக்கின் நோபல் பரிசு " என்று விவரிக்கப்பட்டுள்ளது. இது ஆங்காங் பொழுதுபோக்கு ஆர்வலரும் புரவலருமான ரன் ரன் சா( சூமெந்நோவ்) என்பவரால் நிறுவப்பட்டது.  

## விருது
இந்த விருது வானியல், வாழ்க்கை அறிவியல், மருத்துவம், கணித அறிவியல் ஆகிய துறைகளில் மூன்று விருதுகளைக் கொண்டுள்ளது. ஒவ்வொரு ஆண்டும் செப்டம்பர் மாதம் தொடங்கி அழைக்கப்பட்ட நபர்களால் பரிந்துரைகள் சமர்ப்பிக்கப்படுகின்றன. வெற்றியாளர்கள் கோடையில் அறிவிக்கப்பட்டு இலையுதிர்காலத்தின் தொடக்கத்தில் ஒரு விழாவில் விருதைப் பெறுகிறார்கள். ஒவ்வொரு விருதும் ஒரு தங்கப் பதக்கம் , ஒரு சான்றிதழ், 2015 க்கு முன் 1.2 மில்லியன் அமெரிக்க டாலர்கள் (1 மில்லியன் அமெரிக்க டாலர்) ஆகியவற்றைக் கொண்டுள்ளது. பதக்கத்தின் முன்புறம் சா உருவப்படம், ஆங்கில, பாரம்பரிய சீன எழுத்துகளில் பரிசின் பெயர் உள்ளது பின்புறத்தில் ஆண்டு விருது வென்றவரின் பெயர் மேலும்ம் சீன தத்துவஞானி சுன்ஸி " றுஃபிஃபிஃ "(ஆங்கிலத்தில் இயற்கையின் சட்டத்தை புரிந்து கொள்ளுங்கள் மற்றும் அதைப் பயன்படுத்துங்கள் " என்று மொழிபெயர்க்கப்பட்டுள்ளது) மேற்கோள் உள்ளது.  

2022 ஆம் ஆண்டு நிலவரப்படி 99 சா பரிசு பெற்றவர்கள் உள்ளனர். 16 நோபல் பரிசு பெற்றவர்கள்- (ஜூல்ஸ் ஏ. ஹாஃப்மேன் புரூஸ் பெட்லர் சவுல் பெர்ல்மட்டர் ஆடம் ரீஸ் ஷின்யா யமனாகா ராபர்ட் லெஃப்கோவிட்ஸ் , பிரையன் ஷ்மிட் ஜெஃப்ரி சி. ஹால் மைக்கேல் ரோஸ்பாஷ் மைக்கேல் டபிள்யூ. யங் கிப் தோர்ன் ரெய்னர் வெய்ஸ் ஜிம் பீபிள்ஸ் மைக்கேல் மேயர் ரெய்ன்ஹார்ட் ஜென்செல் மற்றும் டேவிட் ஜூலியஸ்) சா பரிசு பெற்றவர்களாக உள்ளனர். வானியலுக்கான ஷா பரிசின் தொடக்க வெற்றியாளர் ஜிம் பீபிள்சு , அண்டவியலுக்கான அவரது பங்களிப்புகளுக்காக பாராட்டப்பட்டார். வாழ்க்கை அறிவியல், மருத்துவத்தில் சா பரிசுக்கு இரண்டு தொடக்க பரிசுகள் வழங்கப்பட்டன. ஸ்டான்லி நார்மன் கோஹன் ஹெர்பர்ட் பாயர் மற்றும் யூட் வாய் கான் ஆகியோர் டி. என். ஏ ஆராய்ச்சிக்காக ஒன்றையும் , உடலியல் வல்லுனர் ரிச்சர்ட் டால் புற்றுநோய் தொற்றுநோயியலுக்கான பங்களிப்பிற்காக மற்றொன்றையும் வென்றனர். ஷியிங் - ஷென் செர்னுக்கு கணித அறிவியலில் தொடக்க சா பரிசு வேறுபட்ட வடிவியல் குறித்த அவரது பணிக்காக வழங்கப்பட்டது.
# டிராக் பதக்கம்

20 ஆம் நூற்றாண்டின் சிறந்த கோட்பாட்டு இயற்பியலாளர்களில் ஒருவரான பேராசிரியர் பால் டிராக்கின் நினைவாக பல்வேறு அமைப்புகளால் வழங்கப்பட்ட கோட்பாட்டு வேதியியல், கணிதவியல் துறையில் நான்கு விருதுகளின் பெயர் **டிராக் பதக்கம்** ஆகும்.  

## டிராக் பதக்கம் மற்றும் சொற்பொழிவு (நியூ சவுத் வேல்சு பல்கலைக்கழகம்)
முதல் நிறுவப்பட்ட பரிசு, கோட்பாட்டு இயற்பியலின் முன்னேற்றத்திற்கான டிராக் பதக்கம் ஆகும் , இது நியூ சவுத் வேல்சு பல்கலைக்கழகம் சிட்னி ஆத்திரேலியாவுடன் இணைந்து பொது டிராக் சொற்பொழிவில் வழங்கப்பட்டது. 1975 ஆம் ஆண்டில் பல்கலைக்கழகத்திற்கு வருகை தந்த பேராசிரியர் டிராக் அங்கு ஐந்து சொற்பொழிவுகளை வழங்கியதை நினைவுகூரும் வகையில் இந்த சொற்பொழிவும் பதக்கமும் வழங்கப்படுகிறது. இந்த விரிவுரைகள் பின்னர் ஒரு புத்தகமாக*இயற்பியலின் திசைகள்* (1978 - எச். ஓரா மற்றும் ஜே. செபன்சுகி பதிப்புகள்) எனும் பெயரில் வெளியிடப்பட்டன. . பேராசிரியர் டிராக் இந்த புத்தகத்திலிருந்து பெறப்பட்ட நிதியை டிராக் சொற்பொழிவு தொடரை நிறுவுவதற்காக பல்கலைக்கழகத்திற்கு நன்கொடையாக வழங்கினார். 1979 ஆம் ஆண்டில் முதன்முதலில் வழங்கப்பட்ட பரிசிலில் ஒரு வெள்ளிப் பதக்கமும் தகைமை ஊதியமும் அடங்கும்.  

### பெறுவோர்

## ஐ. சி. டி. பி. டிராக் பதக்கம்
ஐ. சி. டி. பி. டிராக் பதக்கம் ஒவ்வொரு ஆண்டும் கோட்பாட்டு இயற்பியலுக்கான அப்துசு சலாம் பன்னாட்டு மையத்தால் (ஐ. சி இந்த விருது ஒவ்வொரு ஆண்டும் (டிராக்கின் பிறந்த நாளான ஆகத்து 8 அன்று அறிவிக்கப்படுகிறது. இது முதன்முதலில் 1985 இல் வழங்கப்பட்டது.  
இருப்பினும் பல டிராக் பதக்கம் வென்றவர்கள் பின்னர் மேலே சொன்ன விருதுகளில் ஒன்றை வென்றுள்ளனர்.  

பதக்கம் வென்றவர்களுக்கு 5,000 அமெரிக்க டாலர் பரிசு வழங்கப்படுகிறது.  

### பெறுவோர்

## ஐஓபி டிராக் பதக்கம்
**டிராக் பதக்கம்** என்பது இயற்பியல் நிறுவனத்தால் (பிரிட்டன் மற்றும் அயர்லாந்தின் இயற்பியலாளர்களுக்கான முக்கிய தொழில்முறை அமைப்பு) ஆண்டுதோறும் வழங்கப்படும் தங்கப் பதக்கமாகும். 1000 பவுண்டுகள் பரிசை உள்ளடக்கிய இந்த விருது 1985 ஆம் ஆண்டில் இயற்பியல் நிறுவனத்தால் முடிவு செய்யப்பட்டு 1987 ஆம் ஆண்டில் முதன்முதலில் வழங்கப்பட்டது.  

### பெறுவோர்

## WATOC டிராக் பதக்கம்
40 வயதிற்குட்பட்ட உலகின் சிறந்த கணக்கீட்டு வேதியியலாளருக்காக உலகக் கோட்பாட்டு, கணிப்பு வேதியிய்லாளர் கழகம் ஆண்டுதோறும் **டிராக் பதக்கம்** வழங்குகிறது. இந்த விருது முதன்முதலில் 1998 இல் வழங்கப்பட்டது.  

### பெறுவோர்
ஆதாரம்ஃ வாட்ஓசி
# புளோரோசல்போனேட்டு



**புளோரோசல்போனேட்டு** (*Fluorosulfonate*) என்பது F-SO<sub>2</sub>-R என்ற வேதியியல் வாய்ப்பாட்டால் விவரிக்கப்படும் ஒரு கரிமவேதியியல் வேதிவினைக் குழுவாகும். குறிப்பாக ஒரு நல்ல விடுபடும் குழுவாக புளோரோசல்போனேட்டு செயல்படுகிறது. கரிம வேதியியலில், புளோரோசல்போனேட்டு புளோரோசல்பேட்டிலிருந்து வேறுபட்டதாகும். புளோரோசல்போனேட்டுகளில், கந்தக அணு நேரடியாக கார்பன் போன்ற ஆக்சிசன் அல்லாத அணுவுடன் பிணைக்கப்பட்டுள்ளது. கனிம வேதியியலில், புளோரோசல்போனேட்டு என்பது புளோரோசல்பேட்டின் மற்றொரு சொல்லாகும். புளோரோசல்போனிக் அமிலத்தின் இணைகாரமாகக் கருதப்படும் F-SO2-O<sup>−</sup> என்ற அயனியாக இது அறியப்படுகிறது. புளோரோசல்பேட்டுகள் எனப்படும் கரிம நேர்மின் அயனிகளுடன் சேர்ந்து தொடர்ச்சியான உப்புகளை உருவாக்குகின்றன.  

கரிம ஆல்க்கைல் புளோரோசல்போனேட்டுகள் பொதுவாக திரிப்லேட்டு எசுத்தர்கள் (F<sub>3</sub>C-SO<sub>2</sub>-OR) போன்ற வலுவான ஆல்கைலேற்றும் முகவர்களாகும். ஆனால் திரிப்லேட்டு  
குழுவைப் போலல்லாமல், புளோரோசல்போனேட்டு குழு நீராற்பகுப்புக்கு எதிராக நிலைப்புத்தன்மையுடன் இருப்பதில்லை. எனவே, புளோரோசல்போனேட்டு எசுத்தர்கள் திரிப்லேட்டு எசுத்தர்களை விட ஆல்கைலேற்றும் முகவர்களாக குறைவாகவே பயன்படுத்தப்படுகின்றன.  

:  

## இதையும் காண்க
- மெத்தில் புளோரோசல்போனேட்டு
# இந்தியப் பச்சைக்கிளி


**இந்தியப் பச்சைக்கிளி** ( Indian ringneck parrot) (உயிரியல் பெயர்: *Psittacula krameri manillensis*) என்பது பச்சைக்கிளியின் துணை இனமாகும். இது இந்தியத் துணைக்கண்டத்தின் தென்னிந்தியாவை பூர்வீகமாக கொண்டதாகும்.  

## விளக்கம்
மைனாவை விட சற்று பெரியதான இப்பறவை நீண்ட கூரிய வாலுடன் சுமார் 42 செ. மீ. நீளம் கொண்டது. மேல் அலகு செர்ரி சிவப்பாக முனை கருத்துக் காணப்படும். கீழ் அலகு சாம்பல் நிறமான பழுப்பு நிறத்தில் இருக்கும். விழிப்படலம் மஞ்சள் தோய்ந்த வெண்மை நிறத்தில் இருக்கும். கால்கள் பசுமை தோய்ந்த சிலேட் நிறத்தில் இருக்கும். இப்பறவை இலங்கை பெரிய பச்சைக்கிளியைவிட சற்று மெலிந்த தோற்றம் கொண்டது. ஆண் பறவைக்கு கழுத்தில் கருப்பும் உரோசா நிறமும் இணைந்த நிறத்தில் கோடு காணப்படும். பெண்ணுக்கு அத்தகைய கோட்டுக்குப் பதிலாக நல்ல மரகத பச்சை நிறக்கோடு காணப்படும். தோள் பட்டையில் சிவப்பு திட்டு இல்லாததைக் கொண்டு இதை பெரிய பச்சைக்கிளியிலிருந்து வேறுபடுத்தி அறியலாம்.  

## வாழிடமும் பரவலும்
இந்தியப் பச்சைக்கிளி இந்தியத் துணைக்கண்டத்தின் தென்னிந்தியாவில் உருவானது. ஆனால் உலகளவில் ஆத்திரேலியா, பெரிய பிரித்தானியா (முதன்மையாக இலண்டனைச் சுற்றியுள்ள பகுதிகள்), அமெரிக்க ஐக்கிய நாடுகள், மற்றும் பிற மேற்கத்திய நாடுகளில் காட்டுப் பறவையாகவும் இயற்கையான பறவையாகவும் பறவியுள்ளது. தென்னிந்தியா முழுவதும் மிகுதியாக காணப்படும் கிளி இதுதான். இப்பறவை இலையுதிர் காடுகளைச் சார்ந்த விளை நிலங்களை அடுத்தும், மக்கள் வாழ்விடங்களை அடுத்தும் காணப்படுகிறது.  

## நடத்தை
இது இலங்கை பெரிய பச்சைக்கிளியைப் போன்ற பழக்கவழக்கங்களைக் கொண்டது. தானியங்கள், மிளகாய், வேர்க்கடலை, மரங்களில் உள்ள மலர்களில் காணப்படும் தேன், பழங்கள், கொட்டைகள் ஆகியன இதன் உணவாகும். இது பழங்களையும், தானியங்களையும் தின்பது மட்டுமல்லாமல் அவற்றை கொத்தி வீணாக்கக் கூடியன. இது 'கியாக்' 'கியாக்' என உரத்தக் குரலில் கத்தும்.  

## இனப்பெருக்கம்
இதன் இனப்பெருக்க காலம் சனவரி முதல் ஏப்ரல் வரை ஆகும். இனப்பெருக்க காலத்தில், காதலூட்டத்தின்போது ஆண் பறவை தன் அலகை பெண் பறவையின் அலகோடு பிணைத்துக் கொள்ளும், பெண்ணுக்கு பழங்களைக் கொண்டுவந்து தரும், இறக்கையால் பெண்ணை அணைத்ததுக் கொள்ளும், சற்று தொலைவில் அமர்ந்து தலையை சாய்த்துப் பெண்ணை இரசிப்பதுபோல பார்க்கும்.  

மரங்களில் மூன்று முதல் 10 மீட்டர் உயரத்தில் பொந்துகளிலும், சுவர், பாறை, பாழடைந்த கோபுரம், கோட்டை ஆகிய இடங்களில் காணப்படும் பொந்துகளில் முட்டை இடும். பல பறவைகள் அருகருகே முட்டை இட்டிருப்பதைக் காண இயலும். இவை பொதுவாக மூன்று அல்லது நான்கு முட்டைகள் இடக்கூடியன. ஆனால் அரிதாக சிலசமயங்களில் ஐந்து அல்லது ஆறு முட்டைகள் வரை இடுவதும் உண்டு. முட்டை வெண்மையாக இருக்கும். ஆணும், பெண்ணும் அடைகாத்து குஞ்சுகளைப் பேணும். முட்டைகளைக் கவர வரும் பாம்பு அல்லது பிற பறவைகளை பல பறவைகள் சேர்ந்து ஆரவாரம் செய்து விரட்டும்.
# லோகாரு


**லோகாரு** (*Loharu*) ( **லூகாரு** என்றும் அழைக்கப்படுகிறது) என்பது இந்தியாவின் அரியானா மாநிலத்தின் பிவானி மாவட்டத்திலுள்ள பிவானி நகருக்கு அருகிலுள்ள ஒரு நகரமும், நகராட்சி குழுவும், சட்டமன்றத் தொகுதியும் ஆகும். இது மாவட்டத்தின் நான்கு நிர்வாக துணைப்பிரிவுகளில் ஒன்றின் நிர்வாக தலைமையகத்தையும், 119 கிராமங்களையும் உள்ளடக்கியது. இங்கு ஒரு தொடர்வண்டி சந்திப்பு நிலையமும் அமைந்துள்ளது.  

அனாஜ் மண்டி என்ற ஒரு இடம் நகரின் முக்கிய வணிக மையமாகும். இது 1937 ஆம் ஆண்டில் சர் அமினுதீன் அகமது கான் என்பவரால் கட்டப்பட்டது. மண்டி ஒரு பெரிய திறந்தவெளியைச் சுற்றி வணிகர்களுக்கான குடியிருப்பு மற்றும் வணிக வளாகங்களைக் கொண்டிருப்பதால், வடிவமைப்பில் தனித்துவமானது. இது 104 கடைகள் அல்லது 52 'ஜோதாஸ்' (இணை) என பிரபலமாக அழைக்கப்பட்டது. வரிகள் இல்லாத மண்டி அதன் முதன்மையான இடத்தில் தொலைதூர மற்றும் அருகாமையில் இருந்து . மேலும், பிராந்தியத்தின் செழிப்புக்கு கணிசமாக பங்களித்தது.  

## முக்கிய ஈர்ப்பு
இந்த நகரத்தின் மற்றொரு ஈர்ப்பு ஜனவரி மற்றும் ஜூலை மாதங்களில் இரண்டு வருடத்திற்கு ஒருமுறை நடைபெறும் ஒட்டக கண்காட்சி ஆகும். ஒட்டகங்கள் இராசத்தான் மற்றும் அரியானாவின் பிற பகுதிகளில் இருந்து வருகின்றன, இது வண்ணமயமான மற்றும் பண்டிகை இடமாக அமைகிறது. தற்போதைய பொருளாதாரம் விவசாயம் மற்றும் வர்த்தகத்தை அடிப்படையாகக் கொண்டது.  

## வரலாறு
பிரித்தானிய ராச்சியத்தின் போது லோஹாரு, செகாவதி என்ற பெயரிடப்பட்ட சமஸ்தானத்தின் தலைமையிடமாக இருந்தது, தாக்கூர் ஆட்சி 1870 இல் நிறுவப்பட்டது. லோஹாரு கோட்டை இதன் முக்கியமான அம்சமாகும். இது இப்போது முக்கிய சுற்றுலா தலமாக உள்ளது.  

முந்தைய செய்ப்பூர் மாநிலத்தில் நாணயங்களைத் தயாரிக்கும் பணியில் ஈடுபட்டிருந்த *லோகர்கள்* அல்லது கொல்லர்களிடமிருந்து இந்த நகரம் அதன் பெயரைப் பெற்றது.  

1947 இல் இந்திய சுதந்திரத்திற்குப் பிறகு, மாநிலம் 1948 இல் இந்திய ஒன்றியத்துடன் இணைந்தது. பாக்கித்தானின் இலாகூரில் ஆளும் குடும்பம் மற்றும் நகரத்தின் முஸ்லிம் மக்கள் பலர் மீண்டும் குடியேறினர். இருப்பினும், தாக்கூர் மற்றும் அவரது நேரடி சந்ததியினர் இந்தியாவிலேயே தங்கினர்.
# நத்தாலி உறோ

**நத்தாலி ஆன் உறோ** (**Natalie Ann Roe)** ஒரு சோதனை துகள் இயற்பியலாளரும் நோக்கீட்டு அண்டவியலாளரும் இலாரன்சு பெர்க்கேலி தேசிய ஆய்வகத்தில் இயற்பியல் அறிவியல் பகுதியின் இணை ஆய்வக இயக்குநரும் ஆவார். இதற்கு முன்பு அவர் எட்டு ஆண்டுகள் இயற்பியல் பிரிவின் இயக்குநராக இருந்தார். இஅவரது விதிவிலக்கான அறிவியல் வாழ்க்கை, பங்களிப்புகளுக்காக அமெரிக்க இயற்பியல் கழக, அறிவியல் முன்னேர்ரத்துக்கான அமெரிக்கக் கழக ஆய்வுறுப்பினர் ஆனார்.  

## கல்வி
இவர் 1981 இல் ஆர்வர்டு பல்கலைக்கழகத்தில் இயற்பியலில் இளங்கலை பட்டமும் , 1989 இல் சுட்டான்போர்டு பல்கலைக்கழகத்தில் முனைவர் பட்டமும் பெற்றார். 1989 ஆம் ஆண்டில் இலாரன்சு பெர்க்கேலி தேசிய ஆய்வகத்தில் முதுமுனைவராகச் சேர்ந்தார் , அங்கு அவர் தற்போது இயற்பியல் அறிவியல் பகுதியின் இணை ஆய்வக இயக்குநராக உள்ளார்.  

இவர் தனது இளங்கலை பட்டப்படிப்பில் பேராசிரியர் கார்லோ உரூபியாவுடன் உயர் ஆற்றல் இயற்பியலில் தனது வாழ்க்கையைத் தொடங்கினார் , இது யுஏ 1 செய்முறையில் ஒரு ஆண்டுக்குச் செர்னில் பணிபுரிய வழிவகுத்தது. செர்னில் அடைந்த இந்தப் பட்டறிவு துகள் இயற்பியலில் அவரது இறுதி வாழ்க்கையில் பெரிய தாக்கத்தை ஏற்படுத்தியது. தனது முனைவர் பட்டத்தின் போது அவர் SLAC.கில் பிறழ்வுறு ஒற்றை ஒளியனைத் தேடலானார்.  

1989 ஆம் ஆண்டில் இலாரன்சு பெர்க்கேலி தேசிய ஆய்வகத்தில் பெர்மி ஆய்வகத்தில் டி0 செய்முறையில் முதுமுனைவராகத் தொடங்கினார். அவர் கருவியியலில் வலுவான ஆர்வத்தைக் கொண்டு, D0 இல் மின்காந்த கலோரிமானியை உருவாக்கினார். பெர்மி ஆய்வக தெவாட்ரானில் W, Z போசான்களின் ஆக்கமும் சிதைவும் பற்றிய பகுப்பாய்வைச் செய்தார் , 1993 முதல் 2005 வரை SLAC இல் பாபர் செய்முறைக்குச் சிலிக்கான் சுழிப்பு கண்கானிப்பியின் வடிவமைப்புக்கும் கட்டுமானத்திற்கும் தலைமை தாங்கினார். மேலும், இவர்இருண்ட ஆற்றலை ஆய்வு செய்ய வடிவமைக்கப்பட்ட BOSS செய்முறையின் கருவி அறிவியலாளரும் ஆவார். கிட்டத்தட்ட 10 ஆண்டுகளாக LBNL நுண்ணமைப்பு ஆய்வகத்தின் குழுத் தலைவராக இருந்த இவர் , DES, BOSS ஆகிய இரண்டிற்கும் அறிவியல் சிசிடிகளை உருவாக்குவதற்கு பொறுப்பாக இருந்தார்.  

உயர் ஆற்றல் இயற்பியல் அறிவுரைக் குழு (HEPAP), பார்வையாளர்களின் தேசிய அறிவியல் அறக்கட்டளை இயற்பியல் பிரிவு குழு , FNAL இயற்பியல் அறிவுரைக் குழு (PAC), நொதுவி(நியூட்ரினோ) அறிவியல் அறிவுரைக் குழு உள்ளிட்ட பல சமூகக் குழுக்களில் பணியாற்றியுள்ளார். அவர் 2007 முதல் 2009 வரை எதிர்கால முடுக்கிகளுக்கான பன்னாட்டுக் குழு (ஐசிஎஃப்ஏ), DESY அறிவியல் மன்ற உறுப்பினராகவும் , செர்ன் அறிவியல் கொள்கை குழு, பல தேசிய, பன்னாட்டு அவைகளிலும் பணியாற்றியுள்ளார்.  

பெர்க்கேலி ஆய்வக பெண் அறிவியலாளர்கள், பொறியாளர்களின் மன்ற நிறுவன உறுப்பினரான நட்டாலி , ஆய்வகத்தில் பன்முகத்தன்மை உள்ளடக்கத்தை மேம்படுத்துவதற்கான ஆய்வக அளவிலான முயற்சியை வழிநடத்துகிறார்.  

## தகைமைகளும் விருதுகளும்
பாபர் சிலிக்கான் சுழிப்பு காணி வடிவமைப்பு, கட்டுமானத்தில் தலைமை தாங்கியதற்காகவும் , பிபி கலப்பு அலைவுகள்,பி மேசான் சிதைவுகளில் சிபி மீறல்கள் பற்றிய ஆய்வுகளுக்காகவும் 2001 ஆம் ஆண்டில் அமெரிக்க இயற்பியல் கழக ஆய்வுறுப்பினராக நட்டாலி தேர்ந்தெடுக்கப்பட்டார். அறிவியல், தொழில்நுட்பத்தில் அவர் செய்த விலைமதிப்பற்ற பங்களிப்புகளை நினைவுகூரும் வகையில் , 2020 ஆம் ஆண்டில் அறிவியல் முன்னேற்றத்திற்கான அமெரிக்க கழகத்தின் ஆய்வுறுப்பினராக இவர் தேர்ந்தெடுக்கப்பட்டார்.
# லோகாரு கோட்டை


## வரலாறு
கி.பி 1570 இல் நிறுவப்பட்ட பிறகு, கோட்டையின் கட்டுப்பாடு செகாவதி ஆட்சியாளர்களிடமிருந்து அல்வார் இராசியம் வசம் சென்றது. மராத்தியப் பேரரசில் சிற்றரசாக இருந்த இசுலாமிய நவாபுகள் வசம் லோகாரு இராச்சியம் சென்றது. மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற லோகாரு இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இறுதியாக இராச்சியத்தின் நவாப் *அகமது பக்ஷ் கான்* இதனை 1971 இல் அரியானா அரசாங்கத்திற்கு விற்றார்.  

2021 ஆம் ஆண்டில், கோட்டைக்கு மாநில பாதுகாக்கப்பட்ட நினைவுச்சின்னம் அந்தஸ்து வழங்கப்படும் என்று அரியானா அரசு அறிவித்தது.  

கோட்டை கிட்டத்தட்ட எட்டு ஏக்கர் பரப்பளவில் கட்டப்பட்டுள்ளது. 1570 இல் கட்டப்பட்ட முந்தைய செகாவதி மண் கோட்டைக்குப் பதிலாக தற்போதைய கோட்டை 1803 இல் நவாப் அகமது பக்ஷ் கானால் கட்டப்பட்டது. தற்போதைய கோட்டை இராஜபுத்திரர், முகலாய மற்றும் பிரித்தானிய காலனித்துவ கட்டிடக்கலையின் மூன்று பாணிகளை ஒருங்கிணைக்கிறது.  

## இதனையும் காண்க

- இந்தியாவில் சுற்றுலாத்துறை
- செகாவதி பிரதேசம்
# பொட்டாசியம் அறுபுளோரோகுப்ரேட்டு(III)



**பொட்டாசியம் அறுபுளோரோகுப்ரேட்டு(III)** (*Potassium hexafluorocuprate(III*)) என்பது K<sub>3</sub>CuF<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பச்சை நிறத்துடன் பாரா காந்தப் பண்பை வெளிப்படுத்தும் ஒரு திண்மப் பொருளாகவும் அறியப்படுகிறது. தாமிர(III) சேர்மத்திற்கு ஒப்பீட்டளவில் ஓர் அரிதான உதாரணமாகவும் கருதப்படுகிறது.  

## தயாரிப்பு
பொட்டாசியம் குளோரைடு மற்றும் குப்ரசு குளோரைடு ஆகியவற்றின் கலவையை புளோரினுடன் சேர்த்து ஆக்சிசனேற்றம் செய்வதன் மூலம் பொட்டாசியம் அறுபுளோரோகுப்ரேட்டு(III தயாரிக்கப்படுகிறது.:  
:3 KCl + CuCl + 3 F<sub>2</sub> → K<sub>3</sub>CuF<sub>6</sub> + 2 Cl<sub>2</sub>  

இச்சேர்மத்தின் பலவிதமான ஒப்புமைகள் அறியப்படுகின்றன. தண்ணீருடன் எளிதில் வினைபுரிந்து, ஆக்சிசன் மற்றும் தாமிர(II) வேதிப்பொருட்களை இது உற்பத்தி செய்கிறது.  

## இதையும் காண்க
- சீசியம் எக்சாபுளோரோகுப்ரேட்டு(IV)
# நாற்குளோரோ பெர்ரேட்டு



**நாற்குளோரோ பெர்ரேட்டு** (*Tetrachloroferrate*) என்பது FeCl<sup>−</sup><sub>4</sub> என்ற மூலக்கூற்று வாய்ப்பாட்டைக் கொண்டு ஒரு பல்லணு அயனியாகும். பெரிக் குளோரைடு (FeCl<sub>3</sub>) பல்வேறு குளோரைடு உப்புகளில் இருந்து குளோரைடு அயனியை எடுக்கும்போது மெட்டாலேட்டு உருவாகும். இதன் விளைவாக உருவாகும் நாற்குளோரோபெர்ரேட்டு உப்புகள் பொதுவாக முனைவற்ற கரைப்பான்களில் கரைகின்றன. மையத்தில் இரும்பு(III) உடன் நாற்குளோரோ பெர்ரேட்டு நான்முகி வடிவவியலைக் கொண்டுள்ளது. பெர்குளோரேட்டுடன் ஒப்பிடக்கூடிய ஒருங்கிணைக்காத அயனியாக இது பயனுள்ளதாக இருக்கும். பல கரிம அம்மோனியம் உப்புகள் அவற்றின் புதிய பண்புகளுக்காக ஆய்வு செய்யப்பட்டுள்ளன. 1-பியூட்டைல்-3-மெத்திலிமிடாசோலியம் நாற்குளோரோபெர்ரேட்டு காந்தத்தன்மை கொண்ட பல அயனி திரவங்களில் ஒன்றாகும். மும்மெத்தில் குளோரோமெத்திலமோனியம் நாற்குளோரோபெர்ரேட்டு ஒரு நெகிழிப் படிகமாகும். இது பல்வேறு வகையான உள்ளீடுகளுக்கு பதிலளிக்கும் வகையில் ஒரு மூலக்கூற்று நிலைமாற்றியாகச் செயல்படும்.
# 4-ஐசோபுரோப்பீனைல்பீனால்



**4-ஐசோபுரோப்பீனைல்பீனால்** (*4-Isopropenylphenol*) என்பது C<sub>9</sub>H<sub>10</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். CH<sub>2</sub>=(CH<sub>3</sub>)CC<sub>6</sub>H<sub>4</sub>OH என்ற கட்டமைப்பில் அமைந்துள்ள இச்சேர்மத்தில் இரண்டு புரோப்பீனைல் (CH<sub>2</sub>=C-CH<sub>3</sub>) குழுக்கள் பீனாலின் நான்காவது நிலையில் இணைக்கப்பட்டுள்ளன. பல்கார்பனேட்டு நெகிழி தயாரிப்பில் பயன்படுத்தப்படும் பிசுபீனால் ஏ என்ற வேதிப்பொருள் தயாரிப்பின் போது இடைநிலை வேதிப்பொருளாக 4-ஐசோபுரோப்பீனைல்பீனால் கிடைக்கிறது. 2007 ஆம் ஆண்டில் 2.7 மீட்டர் கிலோகிராம்/ஆண்டு என்ற அளவில் உற்பத்தி செய்யப்பட்டது. பாரா-பாரா பிசுபீனால் ஏ சேர்மத்தின் உற்பத்தியில் உடன் விளைபொருளாக உருவாகும் ஆர்த்தோ-பாரா பிசுபீனால் ஏ மாற்ரியத்தை மறு சுழற்சி செய்தும் 4-ஐசோபுரோப்பீனைல்பீனால் தயாரிக்கமுடியும்.  

## தயாரிப்பும் வினைகளும்
பிசுபீனால் ஏ சேர்மத்தின் உயர்-வெப்பநிலை நீராற்பகுப்பு வினையின் மூலம் பீனாலுடன் சேர்ந்து 4-ஐசோபுரோப்பீனைல்பீனால் கலவை உருவாகிறது.:  

:  

4-ஐசோபுரோப்பைல்பீனாலின் வினையூக்க ஐதரசன் நீக்க வினை மூலமாகவும் இந்த சேர்மத்தை உருவாக்க முடியும்.  

4-ஐசோப்ரோப்பீனைல்பீனால் கந்தக அமிலத்தின் மூலம் O-புரோட்டானேற்றத்திற்கு உட்பட்டு, கார்போ நேர்மின் அயனியை அளிக்கிறது, இது பல்வேறு இருபடி வினைகளுக்கு உட்படுகிறது.